Generalforsamling 20. mars

Lovendring nr. 1

Medlemsavgift

Medlemsavgiften skal fastsettes av Generalforsamlingen.

Gjeldende lov vedr dette er som følger

**§ 4 Medlemskontingent og avgifter**

Medlemskontingent fastsettes av årsmøtet gjeldende for samme år og skal betales innen 30. april. Andre avgifter/egenandeler kan kreves for deltagelse i foreningens aktivitetstilbud. Medlemmer 17 år og eldre betaler full kontingent, yngre halv kontingent. I tillegg skal det gis tilbud om familiekontingent. Familiekontingent betraktes som en rabattordning. Æresmedlemskap og 50 års medlemskap gir fri kontingent.

**Paragraf 4 foreslås endret til følgende**

Medlemskontingenten fastsettes av Generalforsamlingen gjeldende fra samme år og skal betales innen 30. april.

Andre avgifter/egenandeler kan kreves for deltagelse i foreningens aktivitetstilbud.

Alle aktive betaler samme kontingent. Med aktive menes i denne sammenheng enkeltindivider som også betaler treningsavgift til en av foreningens sportsgrupper.

Ikke aktive medlemmer betaler 50% av aktive medlemmers avgift. Med ikke aktive menes i denne sammenheng personer som ikke utøver idrett.

Familiekontingent betraktes som en rabattordning slik at ingen husstander skal behøve å betale mer enn denne i medlemskontingent.

Æresmedlemskap og 50 års medlemskap gir fri kontingent

 -------xxxx---------

Begrunnelse

* aktive medlemmer koster mer å følge opp enn ikke-aktive
* vi ønsker personer som bidrar, i ulike aktiviteter innenfor klubbens rammer,
som medlemmer/støttespillere/resurser

Det tas forbehold om Idrettens styrende organers godkjenning av lovteksten